REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj: 06-2/216-15

23. maj 2015. godine

B e o g r a d

ZAPISNIK

19. SEDNICE ODBORAZA OBRAZOVANjE, NAUKU, TEHNOLOŠKI RAZVOJ

I INFORMATIČKO DRUŠTVO, ODRŽANE 15. MAJA 2015. GODINE

Sednica je počela u 9,00 časova.

Sednici je predsedavala mr Aleksandra Jerkov, predsednica Odbora.

Sednici su prisustvovali: Mileta Poskurica, Irena Aleksić, Ljubiša Stojmirović, Vladimir Orlić, Nevenka Milošević, Anamarija Viček, Dijana Vukomanović, Milena Bićanin i Jelisaveta Veljković, članovi Odbora.

Sednici su prisustvovali zamenici odsutnih članova: Gordana Topić (Žarko Obradović), Janko Veselinović (Ninoslav Stojadinović) i Nada Lazić (Olena Papuga).

Sednici nisu prisustvovali: Milan Knežević, Marko Atlagić, Nebojša Petrović i Riza Halimi, kao ni njihovi zamenici.

Sednici je prisustvovao i narodni poslanik Blagoje Bradić.

Sednici Odbora su prisustvovali ispred Ministarstva prosvete, nauke i tehnološkog razvoja Srđan Verbić, ministar, i Zorana Lužanin, državni sekretar, a ispred Zavoda za intelektualnu svojinu sednici su prisustvovali su Gordana Stojanović Jovčić i Zoran Dragojević.

Nakon izjašnjavanja prisutnih članova Odbora, usvojen je predloženi dnevni red.

Prva tačka dnevnog reda – **Predlog zakona o izmenama i dopunama Zakona o pravnoj zaštiti industrijskog dizajna, u pojedinostima, koji je podnela Vlada (broj 311-4828/14 od 30. decembra 2014. godine)**

Predsednica Odbora je informisala prisutne da je Vlada dostavila mišljenje o predloženim amandmanima, kao i da je Odbor primio inicijativu od Zavoda za intelektualnu svojinu za podnošenje odborskih amandmana.

U diskusiji povodom podnetih amandmana učestvovali su narodni poslanici Janko Veselinović i Vladimir Orlić.

Odbor je odlučio nakon glasanja da predloži Narodnoj skupštini **da odbije** sledeće amandmane, koje nije prihvatila ni Vlada:

* na član 7. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Aleksandar Senić, Branka Karavidić, Goran Bogdanović, Slobodan Homen, Ivan Karić i Blagoje Bradić;
* na član 7. koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;
* na član 7. koji su zajendo podneli narodni poslanici Aleksandra Jerkov, Borislav Stefanović, Dragan Šutanovac, Gordana Čomić, Dejan Nikolić, Balša Božović, Ivan Jovanović i Goran Ćirić;
* na član 31. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Aleksandar Senić, Branka Karavidić, Goran Bogdanović, Slobodan Homen, Ivan Karić i Blagoje Bradić;
* na član 51. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Aleksandar Senić, Branka Karavidić, Goran Bogdanović, Slobodan Homen, Ivan Karić i Blagoje Bradić;

Odbor je u skladu sa članom 157. stav 6. Poslovnika Narodne skupštine, nakon glasanja, odlučio da podnese amandmane na čl. 9, 26, 31. i 49. Predloga zakona o izmenama i dopunama Zakona o pravnoj zaštiti industrijskog dizajna koji glase:

AMANDMAN I

Član 9. Predloga zakona o izmenama i dopunama Zakona o pravnoj zaštiti industrijskog dizajna menja se i glasi:

„Član 9. menja se i glasi:

,Član 9.

Na osnovu ovog zakona zaštita se ne može odobriti industrijskom dizajnu:

1) koji ne predstavlja industrijski dizajn u smislu člana 2. stav 1. ovog zakona;

2) koji ne ispunjava uslove iz čl. 3 – 8. ovog zakona;

3) ako je prijavu za priznanje industrijskog dizajna podnelo lice koje nema pravo na zaštitu industrijskog dizajna u smislu člana 8a stav 1. ovog zakona;

4) ako je industrijski dizajn u suprotnosti sa industrijskim dizajnom koji je postao dostupan javnosti nakon dana podnošenja prijave, ili datuma priznatog prava prvenstva, a koji je zaštićen u Republici Srbiji od dana koji prethodi datumu podnošenja prijave za zaštitu industrijskog dizajna ili datumu priznatog prvenstva;

5) koji koristi prepoznatljiv znak, a zakon kojim se uređuje takav znak omogućava nosiocu prava na znak pravo da zabrani takvo korišćenje;

6) koji povređuje autorsko pravo ili prava industrijske svojine drugog lica;

7) koji sadrži državni ili drugi javni grb, zastavu ili simbol, naziv ili skraćenicu naziva neke zemlje ili međunarodne organizacije, religiozne i nacionalne simbole, kao i njihovo podražavanje, osim po odobrenju nadležnog organa.’ ”

O b r a z l o ž e nj e

Amandmanom se vrši nomotehničko usklađivanje odredaba člana 9. Predloga zakona, koje se odnose na dopunu člana 9. novim tačkama, sa Jedinstvenim metodološkim pravilima za izradu propisa, tako što je član 9. Zakona u celini prikazan sa predloženim izmenama i dopunama. U odnosu na član 9. važećeg zakona unete su: izmena tačke 1), dopuna tačkama 2 – 5 i brisanje st. 2 – 4.

AMANDMAN II

Član 26. Predloga zakona menja se i glasi:

„Član 44. menja se i glasi:

,Član 44.

Pravo stečeno priznanjem industrijskog dizajna nije moguće ostvariti u vezi sa:<0}

1{0>(a) the equipment on ships and aircraft registered in another country when these temporarily enter the territory of the Member State concerned;<}0{>) opremom broda ili vazduhoplova registrovanim u drugoj zemlji, koji se privremeno nađe na teritoriji Republike Srbije;<0}

{0>(b) the importation in the Member State concerned of spare parts and accessories for the purpose of repairing such craft;<}0{>2) uvozom u Republiku Srbiju rezervnih i pripadajućih delova namenjenih popravci vozila iz tačke 1) ovog člana;<0}

{0>(c) the execution of repairs on such craft.<}0{>3) vršenjem popravki na vozilu iz tačke 1) ovog člana.’ ”

O b r a z l o ž e nj e

Odbor predlaže izmenu člana 26. Predloga zakona, tako da se član 44. važećeg Zakona o pravnoj zaštiti industrijskog dizajna izmeni/preformuliše na način da se u potpunosti uskladi sa članom 13. stavom 2. tač. a), b) i v) Direktive 98/71/EK, a kako je ukazano i u mišljenju EK, dobijenom posle bilateralnog skrininga, održanog za Poglavlje 7 - Prava intelektualne svojine. Predlog zakona sadrži nepotpunu, nedovoljno jasnu i jezički nerazumljivu odredbu, tako da postojeća formulacija ne može da se prihvati kao prenos odgovarajuće odredbe propisa Evropske unije.

AMANDMAN III

U članu 31. stav 3. Predloga zakona, kojim se u članu 58. Zakona dodaju novi st. 3-5, u novom stavu 3. reč: „1v)” zamenjuje se brojem: „3)”, u novom stavu 4. reči: „1g), 1d) i 1đ)” zamenjuju se brojevima: „4), 5) i 6)” i u novom stavu 5, reč: „1e)” zamenjuje se brojem: „7)”.

O b r a z l o ž e nj e

Predložena rešenja u ovom amandmanu prostiču iz Amandmana I koji je Odbor podneo na član 9. Predloga zakona, tako što se ovim amandmanom vrši usklađivanje numeracije u vezi sa pozivanjem na tač. 3) – 7) u članu 9. Predloga zakona.

AMANDMAN IV

U članu 49. Predloga zakona, u stavu 2. reči: „tačka 1g)“ zamenjuje se rečima: „tačka 4)“.

Posle stava 2. dodaje se novi stav 3. koji glasi:

„Od dana pristupanja Republike Srbije Evropskoj uniji odredba člana 44. ovog zakona primenjivaće se i u slučaju kada se oprema broda ili vazduhoplova registrovanog u drugoj zemlji privremeno nađe na teritoriji države članice Evropske unije, kao i kada se vrši uvoz rezervnih i pripadajućih delova namenjenih popravci napred navedenih vozila i popravka istih u državi članici Evropske unije.”

Dosadašnji stav 3. postaje stav 4.

O b r a z l o ž e nj e

Predloženim amandmanom vrši se nomotehničko usklađivanje sa Jedinstvenim metodološkim pravilima za izradu propisa u pogledu pozivanja na odgovarajuću tačku predviđenu u Amandmanu I Odbora na član 9. Predloga zakona.

Takođe, Odbor predlaže dopunu člana 49. Predloga zakona novim stavom

kojim se predviđa da će se od dana prijema Republike Srbije u Evropsku uniju, odredba izmenjenog člana 44. Zakona odnositi i na države članice Evropske unije. To znači, da prava stečena priznanjem industrijskog dizajna neće biti moguće ostvariti u slučajevima kada se oprema broda ili vazduhoplova, registrovanog u drugoj zemlji, privremeno nađe na teritoriji države članice Evropske unije, zatim kada se vrši uvoz rezervnih i pripadajućih delova namenjenih popravci napred navedenih vozila, kao i u slučaju kada se vrši njihova popravka u državi članici Evropske unije. Navedena dopuna je neophodna kako bi se po pristupanju Republike Srbije Evropskoj uniji postigla potpuna usklađenost sa odredbom člana 13. stav 2. Direktive 98/71/EK.

Ministar Srđan Verbić, predstavnik pradlagača zakona, prihvatio je amandmane Odbora na čl. 9, 26, 31. i 49. Predloga zakona o izmenama i dopunama Zakona o pravnoj zaštiti industrijskog dizajna.

Za izvestioca Odbora na sednici Narodne skupštine određena je predsednica Odbora, mr Aleksandra Jerkov.

Sednica je završena u 9,20 časova.

SEKRETAR PREDSEDNICA

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Dragomir Petković mr Aleksandra Jerkov